CELEX: 32019D0449
Language: hr
Date: 2019-03-18 00:00:00
Title: Provedbena odluka Komisije (EU) 2019/449 оd 18. ožujka 2019. o izmjeni Provedbene odluke (EU) 2016/715 o utvrđivanju mjera u pogledu određenih plodova podrijetlom iz određenih trećih zemalja radi sprečavanja unošenja u Uniju štetnog organizma Phyllosticta citricarpa (McAlpine) Van der Aa i njegova širenja unutar Unije (priopćeno pod brojem dokumenta C(2019) 2024)

20.3.2019   
               
               
                  HR
               
               
                  Službeni list Europske unije
               
               
                  L 77/76
               
            
         PROVEDBENA ODLUKA KOMISIJE (EU) 2019/449
         оd 18. ožujka 2019.
         o izmjeni Provedbene odluke (EU) 2016/715 o utvrđivanju mjera u pogledu određenih plodova podrijetlom iz određenih trećih zemalja radi sprečavanja unošenja u Uniju štetnog organizma Phyllosticta citricarpa (McAlpine) Van der Aa i njegova širenja unutar Unije
         
            
               (priopćeno pod brojem dokumenta C(2019) 2024)
            
         
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 16. stavak 3. četvrtu rečenicu,
         budući da:
         
                     (1)
                  
                  
                     Provedbenom odlukom Komisije (EU) 2016/715 (2) utvrđuju se mjere u pogledu plodova Citrus L., Fortunella Swingle, Poncirus Raf. i njihovih hibrida, osim plodova Citrus aurantium L. i Citrus latifolia Tanaka („navedeni plodovi”), podrijetlom iz Argentine, Brazila, Južne Afrike i Urugvaja, radi sprečavanja unošenja u Uniju organizma Phyllosticta citricarpa („navedeni organizam”) i njegova širenja unutar Unije.
                  
               
                     (2)
                  
                  
                     Povećanje broja zaustavljenih pošiljki u posljednje tri godine pokazuje da su mjere predviđene Provedbenom odlukom (EU) 2016/715 i dalje potrebne za zaštitu područja Unije od navedenog organizma.
                  
               
                     (3)
                  
                  
                     Nadalje, države članice prijavile su u 2018. znatan broj pošiljki u kojima je pregledima koje su provele pri uvozu navedenih plodova podrijetlom iz Brazila otkriven navedeni organizam. Stoga je potrebno postrožiti zahtjeve za unošenje u Uniju tih plodova podrijetlom iz Brazila.
                  
               
                     (4)
                  
                  
                     Kako bi se osiguralo da navedeni plodovi podrijetlom iz Brazila nisu zaraženi navedenim organizmom, trebali bi podlijegati istim zahtjevima u pogledu pregleda pri uvozu kao i plodovi podrijetlom iz Argentine, Južne Afrike i Urugvaja.
                  
               
                     (5)
                  
                  
                     Budući da će se navedeni plodovi podrijetlom iz Brazila morati podvrgavati postupcima protiv navedenog organizma prije i nakon berbe, na te bi se plodove trebao primjenjivati i zahtjev za detaljne informacije radi omogućivanja sljedivosti.
                  
               
                     (6)
                  
                  
                     Provedbenu odluku (EU) 2016/715 trebalo bi stoga na odgovarajući način izmijeniti.
                  
               
                     (7)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Izmjene Provedbene odluke (EU) 2016/715
            Provedbena odluka (EU) 2016/715 mijenja se kako slijedi:
            
                        1.
                     
                     
                        Članak 4. briše se.
                     
                  
                        2.
                     
                     
                        Članak 5.a mijenja se kako slijedi:
                        
                                    (a)
                                 
                                 
                                    naslov se zamjenjuje sljedećim:
                                    „Unošenje navedenih plodova podrijetlom iz Argentine i Brazila u Uniju”;
                                 
                              
                                    (b)
                                 
                                 
                                    uvodna rečenica zamjenjuje se sljedećom:
                                    „Navedene plodove podrijetlom iz Argentine i Brazila prati fitosanitarni certifikat, kako je navedeno u članku 13. stavku 1. točki ii. prvom podstavku Direktive 2000/29/EZ, a u taj su certifikat pod naslovom „Dodatna deklaracija” uključeni sljedeći elementi:”.
                                 
                              
                  
                        3.
                     
                     
                        Članak 6. mijenja se kako slijedi:
                        
                                    (a)
                                 
                                 
                                    naslov se zamjenjuje sljedećim:
                                    „Zahtjevi koji se odnose na preglede navedenih plodova podrijetlom iz Argentine, Brazila, Južne Afrike i Urugvaja unutar Unije”;
                                 
                              
                                    (b)
                                 
                                 
                                    stavak 1. zamjenjuje se sljedećim:
                                    
                                       „1.   Navedeni plodovi podrijetlom iz Argentine, Brazila, Južne Afrike i Urugvaja vizualno se pregledavaju na mjestu ulaska ili na odredištu u skladu s Direktivom Komisije 2004/103/EZ (*1). Ti pregledi obavljaju se na uzorcima od najmanje 200 plodova svake vrste navedenih plodova na seriju od 30 tona, ili na njezin dio, odabranih na temelju svih mogućih simptoma zaraze organizmom Phyllosticta citricarpa.
                                    
                                    
                                       (*1)  Direktiva Komisije 2004/103/EZ od 7. listopada 2004. o provjerama identiteta i zdravstvenog stanja bilja, biljnih proizvoda ili drugih nadziranih predmeta navedenih u dijelu B Priloga V. Direktivi Vijeća 2000/29/EZ, koji se mogu obavljati na mjestu koje nije točka ulaza u Zajednicu ili na mjestu u blizini te o navođenju uvjeta koji se odnose na te preglede (SL L 313, 12.10.2004., str. 16.).”"
                        
                                 
                              
                  
                        4.
                     
                     
                        U članku 7. točka (c) zamjenjuje se sljedećim:
                        
                                    „(c)
                                 
                                 
                                    sačuvane su detaljne informacije o postupcima prije i nakon berbe”.
                                 
                              
                  
                        5.
                     
                     
                        Članak 22. zamjenjuje se sljedećim:
                        
                           „Članak 22.
                           Datum isteka važenja
                           Ova Odluka prestaje važiti 31. ožujka 2022.”
                        
                     
                  
         
            Članak 2.
            Adresati
            Ova je Odluka upućena državama članicama.
         
         
            Sastavljeno u Bruxellesu 18. ožujka 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 169, 10.7.2000., str. 1.
         
         
            (2)  Provedbena odluka Komisije (EU) 2016/715 оd 11. svibnja 2016. o utvrđivanju mjera u pogledu određenih plodova podrijetlom iz određenih trećih zemalja radi sprečavanja unošenja u Uniju štetnog organizma Phyllosticta citricarpa (McAlpine) Van der Aa i njegova širenja unutar Unije (SL L 125, 13.5.2016., str. 16.).